b'\n_START_ARTICLE_\nTarja Kankkunen\n_START_PARAGRAPH_\nTarja Kankkunen, (o.s. Jaskari, s. 17. kes\xc3\xa4kuuta 1974) on aktiiviuransa jo lopettanut suomalainen kilpak\xc3\xa4velij\xc3\xa4. H\xc3\xa4n edusti koko urheilu-uransa ajan Lapuan Virki\xc3\xa4\xc3\xa4 ja h\xc3\xa4nen valmentajanaan toimi Marko Kivim\xc3\xa4ki. Kalevan kisoista Kankkunen saavutti 10 kilometrin k\xc3\xa4velyss\xc3\xa4 kaksi hopeaa (vuosina 1995 ja 1998) ja kaksi pronssia (vuosina 1996 ja 1997) sek\xc3\xa4 20 kilometrin k\xc3\xa4velyss\xc3\xa4 kaksi kultaa (vuosina 1997 ja 1998) ja hopean (vuonna 1995). Lis\xc3\xa4ksi h\xc3\xa4n saavutti sis\xc3\xa4ratojen SM-kisoista 3 000 metrin k\xc3\xa4velyss\xc3\xa4 kultaa vuonna 1996, hopeaa vuonna 1997 ja pronssia vuonna 1995. Virallisissa kilpailuissa h\xc3\xa4n ei ole esiintynyt vuoden 1999 j\xc3\xa4lkeen.'